CELEX: 31982D0958
Language: el
Date: 1982-12-22 00:00:00
Title: 82/958/EOK: Απόφαση τής Επιτροπής τής 22ας Δεκεμβρίου 1982 πού ορίζει τίς διατάξεις εφαρμογής τών στατιστικών ερευνών πού πρόκειται νά διενεργηθούν από τά Κράτη μέλη σχετικά μέ τά ζωικά κεφάλαια προβατοειδών καί αιγοειδών

Avis juridique important

|

31982D0958

82/958/EOK: Απόφαση τής Επιτροπής τής 22ας Δεκεμβρίου 1982 πού ορίζει τίς διατάξεις εφαρμογής τών στατιστικών ερευνών πού πρόκειται νά διενεργηθούν από τά Κράτη μέλη σχετικά μέ τά ζωικά κεφάλαια προβατοειδών καί αιγοειδών  

Επίσημη Εφημερίδα αριθ. L 386 της 31/12/1982 σ. 0043 - 0044 Ισπανική ειδική έκδοση: Κεφάλαιο 03 τόμος 26 σ. 0239  Πορτογαλική ειδική έκδοση : Κεφάλαιο 03 τόμος 26 σ. 0239 

ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Δεκεμβρίου 1982 που ορίζει τις διατάξεις εφαρμογής των στατιστικών ερευνών που πρόκειται να διενεργηθούν από τα Κράτη μέλη σχετικά με τα ζωικά κεφάλαια προβατοειδών και αιγοειδώνΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 82/177/ΕΟΚ του Συμβουλίου της 22ας Μαρτίου 1982 που αφορά τις στατιστικές έρευνες που πρόκειται να διενεργήσουν τα Κράτη μέλη σχετικά με τα ζωικά κεφάλαια προβατοειδών και αιγοειδών(1), και ιδίως το άρθρο 3 παράγραφος 3 και το άρθρο 7  παράγραφος 3,  Εκτιμώντας:  ότι η πραγματοποίηση των ερευνών, των προβλέψεων και των στατιστικών σφαγής, καθιστά αναγκαίο τον καθορισμό των κατηγοριών και του βάρους ολοσώμου σφαγίου που αναφέρονται στην οδηγία 82/177/ΕΟΚ- ότι ζητήθηκε η γνώμη της Μόνιμης Επιτροπής της Γεωργικής Στατιστικής σχετικά με τα προβλεπόμενα μέτρα,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:   Άρθρο 1  Οι ορισμοί των κατηγοριών προβατοειδών και αιγοειδών που αναφέρονται στο άρθρο 3 παράγραφος 1 και στο άρθρο 7 παράγραφος 2 της οδηγίας 82/177/ΕΟΚ περιλαμβάνονται στο παράρτημα 1.   Άρθρο 2  Ο ορισμός του βάρους ολοσώμων σφαγίων που αναφέρεται στο άρθρο 7 παράγραφος 1 της οδηγίας 82/177/ΕΟΚ περιλαμβάνεται στο παράρτημα 2.   Άρθρο 3  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 22 Δεκεμβρίου 1982.  Για την Επιτροπή Richard BURKE Mέλος της Επιτροπής  (1) ΕΕ αριθ. L 81 της 27.3.1982, σ. 35.      ΠΑΡΑΡΤΗΜΑ I   Ορισμός κατηγοριών  Οι οχευθείσες νεαρές προβατίνες και οι αμνάδες που αναφέρονται στο άρθρο 3 παράγραφος 1 της οδηγίας 82/177/ΕΟΚ είναι όλα τα θηλυκά του είδους των προβατοειδών τα οποία έχουν οχευθεί για πρώτη φορά, καθώς επίσης και αυτά που έχουν ήδη  γεννήσει μία φορά τουλάχιστον.  Οι οχευθείσες νεαρές αίγες και οι αίγες που έχουν ήδη γεννήσει που αναφέρονται στο άρθρο 3 παράγραφος 1 αυτής της οδηγίας είναι όλες θηλυκά του είδους των αιγοειδών που έχουν οχευθεί για πρώτη φορά, καθώς και αυτά που έχουν ήδη γεννήσει τουλάχιστον μία  φορά.  Τα Κράτη μέλη που δεν συμπεριλαμβάνουν τις προβατίνες και τις αίγες "ανανεώσεως" σ' αυτή την κατηγορία έχουν τη δυνατότητα να τις αποκλείσουν, υπό την προϋπόθεση ότι θα το αναφέρουν όταν θα προσκομίσουν τα σχετικά στοιχεία.  Τα αρνιά που αναφέρονται στο άρθρο 7 παράγραφος 2 αυτής της οδηγίας είναι όλα προβατοειδή αρσενικά ή θηλυκά ηλικίας κατώτερης των 12 μηνών.       ΠΑΡΑΡΤΗΜΑ 2  Το βάρος ολοσώμου σφαγίου που αναφέρεται στο άρθρο 6 παράγραφος 1 της οδηγίας 82/177/ΕΟΚ είναι το βάρος του κρύου σώματος του σφαγμένου ζώου μετά από αφαίμαξη, εκδορά και αφαίρεση των εντοσθίων, της κεφαλής (που αποκόπτεται  στο ύψος της ατλαντοϊνιακής αρθρώσεως), των άκρων (που έχουν κοπεί στο ύψος της καρπομετακαρπίου ή ταρσομεταταρσίου αρθρώσεως), της ουράς(που έχει κοπεί ανάμεσα στον έκτο και έβδομο σπόνδυλο της ουράς), των μαστών και των γεννητικών οργάνων.  Τα νεφρά και το λίπος των νεφρών περιλαμβάνονται στο ολόσωμο σφάγιο.